નવી દિલ્હી: ઉત્તર પ્રદેશમાં ભાજપના ધારાસભ્ય સંગીત સોમે તાજમહાલ સંબંધિત કરેલી ટિપ્પણીના જવાબમાં એઆઈએમઆઈએમના પ્રમુખ અસદુદ્દીન ઓવૈસીએ વળતો હુમલો કર્યો છે. હૈદરાબાદના લોકસભાના સાંસદે સવાલ ઉઠાવ્યો છે કે શું સરકાર પ્રવાસીઓને આ સ્મારકમાં નહીં જવા માટે જણાવી શકે છે ? એક દિવસ અગાઉ સંગીત સોમે મોગલ બાદશાહ, બાબર, અકબર અને ઔરંગઝેબને વિશ્વાસઘાતી જણાવ્યા હતા. તેના જવાબમાં ઓવૈસીએ ટ્વિટ કરીને સવાલ ઉઠાવ્યો હતો કે લાલ કિલ્લો પણ વિશ્વાસઘાતી મોગલ બાદશાહે બનાવ્યો હતો તો શું પીએમ મોદી ત્યાં ત્રિરંગો લહેરાવવાનું બંધ કરી દેશે ? ઓવૈસીએ પોતાના ટ્વિટમાં હૈદરાબાદ હાઉસ પર પણ ટિપ્પણી કરી હતી.